فين راح الوقت؟ هي الأغنية اللي هزت مشاعر آلاف الصينيين. الأهل الصينيين بيدو حب لا نهائي لعيالهم ومش عايزين حاجة في المقابل. بس ساعات، البنات والولاد بيبقو مشغولين أوي في إنهم يكبرو وبينسو إن أهلهم بيكبرو في السن. المفروض نعمل إيه؟ خلينا نشوف جواب من أب.

إبني العزيز،
لو يوم شوفتني كبرت في السن وبقيت مش زي الأول، اصبر عليا وحاول تفهمني. لو وسخت هدومي وانا باكل...، لو مش قادر البس...، اصبر عليا. افتكر الساعات اللي قضيتها وانا بعلمك. لو لما بكلمك، بكرر نفس الكلام ألف مرة ومرة، ما تمنعنيش واسمعني. لما كنت صغير، كنت لازم اقرالك نفس القصة ألف مرة ومرة عشان تنام.

لما مبقاش عايز استحمى، ما تخجلنيش ولا تزعقلي. افتكر لما كنت بجري وراك بألف حجة عشان تستحمى.

لما تشوفني بتعلم حاجة جديدة، اديني وقتي الكافي وما تضحكش عليا. انا علمتك ازاي تعمل حاجات كتير - تاكل كويس، تلبس كويس... وتواجه الحياة.

لو مش عايز اكل، ما تجبرنيش. انا عارف كويس امتى محتاج اكل وامتى لأ. لما رجليا مش قادرة تشيلني، هات ايدك زي ما عملت معاك لما كنت بتتعلم تمشي.

ولما ساعات انسى في نص الكلام، سيبني اخد وقتي افتكر. ولو مقدرتش، ما تتعصبش عشان اهم حاجة مش كلامي، المهم اني اكون معاك وانك تسمعني.

مع حبي،
بابا
على حسب كلام الأب، ايه اللي المفروض تعمله لما والديك الكبار في السن ينسو في نص الكلام؟
تكمل كلام معاهم. تقعد معاهم وتسمعهم. تهديهم. تسيبهم لوحدهم.